De 1903 ins Lebn gruafane Tour de France war des easchte echte Etappnrenna in da Gschichte vom Radlsport. Am 1. Juli 1903 war da Start an da ehemalign „Auberge Reveil-Matin“ in Montgeron bei Paris mit 60 Fahra. De Rundfahrt hot sechs Etappn ghabt mit insgesamt 2428xa0km vo Paris üba Lyon, Marseille, Toulouse, Bordeaux und Nantes retour nach Paris. De Zeit vorm Erstn Wejdkriag wead heroische Epoche vo da Tour ghoaßn, wei damois Tagesdistanzn vo üba 400xa0km zruckglegt worn san. De Etappen im Hochgebirg, easchtmois 1910 in de Pyrenäen ham a zum Mythos ois „Tour da Leiden“ beitragn.